Държавен вестник, бр. 96, 2009 г., стр. 41

БРОЙ  96	
Д Ъ Р Ж А В Е Н  В Е С Т Н И К 	
СТР.  41  
Г л а в а  е д и н а д е с е т а
ВОДОСНАБДЯВАНЕ ЗА ПОЖАРОГАСЕНЕ
Раздел I
Външно водоснабдяване за пожарогасене
Чл. 161. (1) Водопроводите на водопро-
водните мрежи и съоръженията към тях в 
урбанизираните територии и водопроводите 
за промишлени и селскостопански обекти и 
складове от клас на фукционална пожарна опас-
ност Ф5, наричани за краткост „водопроводи 
за пожарогасене“, се проектират за съвместно 
провеждане на необходимите водни количества 
за пожарогасене, определени съгласно този 
раздел, и на водните количества за питейно-
битови и/или производствени нужди.
(2) Водопроводите за пожарогасене се проек-
тират при спазване на изискванията на Наредба 
№ 2 от 2005 г. за проектиране, изграждане и 
експлоатация на водоснабдителни системи (ДВ, 
бр. 34 от 2005 г.).
(3) Самостоятелни водопроводи за пожаро-
гасене се предвиждат, когато няма техническа 
възможност за провеждане на необходимите 
водни количества за пожарни нужди през други 
водопроводи.
Чл. 162. Водоснабдяване за пожарогасене 
не се предвижда:
1. за отделно стоящи сгради от категории 
по пожарна опасност Ф5Г и Ф5Д и от I и II 
степен на огнеустойчивост, както и за само­
стоятелни животновъдни сгради (от подклас 
Ф5.4) от всички степени на огнеустойчивост 
(отделно стоящи са сградите, разположени на 
разстояние повече от 1000 m от населени места 
и водоизточници);
2. за открити паркинги (от подклас Ф5.2) 
за до 10 моторни превозни средства;
3. за необслужваеми обекти, предназначе-
ни за извършване на електронносъобщителни 
дейности;
4. когато разходът на вода и налягането във 
водопровода за производствени и питейно-би-
тови нужди на обекта са по-големи от тези за 
пожарогасене.
Чл. 163. Водоснабдяване за пожарогасене с 
подвижни съоръжения за водочерпене (мото- 
или електропомпа) от водни обекти или ре-
зервоари се допуска за:
1. производства от категории по пожарна 
опасност Ф5А, Ф5Б и Ф5В с разход на вода 
за пожарогасене до 10 l/s;
2. производства от категории по пожарна 
опасност Ф5Г и Ф5Д с разход на вода за по-
жарогасене до 15 l/s;
3. открити складове за горими материали 
от подклас на функционална пожарна опасност 
Ф5.2 с разход на вода за пожарогасене до 15 l/s;
4. самостоятелни площадки за съхраняване 
на груб фураж (сено, слама и др.) от подклас 
на функционална пожарна опасност Ф5.2 не-
зависимо от разхода на вода за пожарогасене.
Чл. 164. При водоснабдяване за пожарогасене 
с подвижни съоръжения за водочерпене (мото- 
или електропомпа) се предвиждат помещения 
за тяхното съхраняване.
Чл. 165. Необходимите водни количества 
за пожарогасене за самостоятелни обекти, 
разположени извън урбанизираните територии, 
до които няма изградена водопроводна мрежа, 
се осигуряват, при условие че определеният 
разход на вода за пожарогасене на обектите е 
повече от 10 l/s.
Чл. 166. (1) Водопроводите за пожарогасене 
за едноетажни сгради се оразмеряват за свобо-
ден напор на проектната кота на прилежащия 
терен най-малко 0,1 МРа.
(2) За сгради с повече от един етаж свобод-
ният напор по ал. 1 се увеличава с по 0,04 МРа 
за всеки етаж.
Чл. 167. Когато изискванията по чл. 166 не 
могат да бъдат спазени, се предвиждат стацио-
нарни помпи или други стационарни технически 
съоръжения с ръчни или автоматични средства, 
осигуряващи задействането им не по-късно от 
3 min след получаването на сигнал за възник-
ване на пожар.
Чл. 168. Диаметърът на тръбите на самосто-
ятелни водопроводи за пожарогасене за строежи 
от клас на функционална пожарна опасност 
Ф5 се определя в зависимост от необходимите 
водни количества.
Чл. 169. Водопроводите за пожарогасене се 
разделят чрез спирателни кранове на участъци 
с не повече от пет пожарни хидранта в един 
участък.
Чл. 170. (1) Пожарните хидранти се про-
ектират надземни (съгласно БДС ЕN 14384 
„Надземни пожарни хидранти колонков тип“) и 
подземни (съгласно БДС ЕN 14339 „Подземни 
пожарни хидранти“) с номинален диаметър 
не по-малък от 80 mm. Те се разполагат на 
защитени от повреда и обозначени места, на 
разстояние един от друг, както следва:
1. за населени места с по-малко от 1000 жи-
тели – не повече от 200 m;
2. за населени места с по-малко от 100 000 жи-
тели – не повече от 150 m;
3. за населени места с повече от 100 000 жи-
тели, за промишлени и селскостопански обекти 
и складове – не повече от 100 m.
(2) Подземни хидранти се предвиждат в 
случаите, когато няма техническа възможност 
за разполагане на надземни хидранти.
(3) Надземните пожарни хидранти се обо-
рудват със съединител щорц.
Чл. 171. Разходът на вода за пожарогасене 
в урбанизираните територии в зависимост от 
броя на едновременните пожари се определя 
съгласно табл. 15.